CELEX: 62019CA0530
Language: et
Date: 2020-09-03 00:00:00
Title: Kohtuasi C-530/19: Euroopa Kohtu (kaheksas koda) 3. septembri 2020. aasta otsus (Oberster Gerichtshofi eelotsusetaotlus – Austria) – NM, pankrotihaldur NIKI Luftfahrt GmbH suhtes algatatud maksejõuetusmenetluses versus ON (Eelotsusetaotlus – Lennutransport – Määrus (EÜ) nr 261/2004 – Artiklid 5 ja 9 – Lennuettevõtja kohustus pakkuda hotellimajutust reisijatele, kelle lend tühistati – Kahju, mida reisija on saanud talle majutust pakkuvas hotellis viibimise ajal – Võimalus tugineda lennuettevõtja vastutusele hotellitöötajate hooletuse eest)

9.11.2020   
            
            
               ET
            
            
               Euroopa Liidu Teataja
            
            
               C 378/13
            
         
      Euroopa Kohtu (kaheksas koda) 3. septembri 2020. aasta otsus (Oberster Gerichtshofi eelotsusetaotlus – Austria) – NM, pankrotihaldur NIKI Luftfahrt GmbH suhtes algatatud maksejõuetusmenetluses versus ON
      (Kohtuasi C-530/19) (1)
      
      (Eelotsusetaotlus - Lennutransport - Määrus (EÜ) nr 261/2004 - Artiklid 5 ja 9 - Lennuettevõtja kohustus pakkuda hotellimajutust reisijatele, kelle lend tühistati - Kahju, mida reisija on saanud talle majutust pakkuvas hotellis viibimise ajal - Võimalus tugineda lennuettevõtja vastutusele hotellitöötajate hooletuse eest)
      (2020/C 378/16)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Kostja, vastustaja apellatsioonimenetluses ja määruskaebuse esitaja: NM, pankrotihaldur NIKI Luftfahrt GmbH suhtes algatatud maksejõuetusmenetluses
      
         Hageja, apellatsioonkaebuse esitaja ja vastustaja määruskaebemenetluses: ON
      
         Resolutsioon
      
      
                  1.
               
               
                  Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, artikli 9 lõike 1 punkti b tuleb tõlgendada nii, et selle sätte alusel lennuettevõtjal olev kohustus pakkuda sättes nimetatud reisijatele tasuta hotellimajutust ei tähenda, et lennuettevõtja peab võtma enda kanda majutamise kui sellisega seotud üksikasjad.
               
            
                  2.
               
               
                  Määrust nr 261/2004 tuleb tõlgendada nii, et lennuettevõtjat, kes selle määruse artikli 9 lõike 1 punkti b kohaselt pakkus hotellimajutust reisijale, kelle lend tühistati, ei saa ainuüksi selle määruse alusel kohustada hüvitama reisijale hotelli töötajate süü tõttu tekkinud kahju.
               
            
         (1)  ELT C 328, 30.9.2019.